Os Crocodylia (bellas vegadas tamién escrito Crocodilia), ditos vulgarment crocodilos, son un orden de grans reptils sauropsidos arcosaurios. O grupo ye dito scientificamet Crocodylia en consistencia con o chenero Crocodylus Joseph Nicolai Laurenti, 1768. Abarca os crocodilos (familia Crocodylidae), aligators y caimans (familia Alligatoridae), os gavials (familia Gavialidae) y un gran numero de taxons fosils  (beluns terrestres). Son os reptils actuals mas grans. Son emparentatos con as aus, de feito os Crocodylia se troban mas intimament relacionatos con as aus que no con os atros reptils actuals.